Page:Night frae hame (1).pdf/3

 Little dreaming wha was wi him,

I stept in to taste his cheer,

But before that I could lea' him

I paid for my folly dear.

Roun' a board where jugs and glasses

In admired disorder stood,

Sat a batch o' downright asses,

In a most uproarious mood.

Sangs an' cracks were intermingled,

Laughter too set up her din;

Jugs an' cans on crystal jingled,

Doubtless thinking silence sin.

For a wee I leuk'd disgusted

On the graceless roaring crew,

Till the drink my brains adjusted

To the squad, for I gat fou'.

Soon appeared, disguised as Pleasure,

Riot, and we join'd her train;

Folly too our wits wad measure,

And soon claim'd them as her ain.

Prudence lang ere this had left us,

No one had a thought o' hame,

For the drink had fairly reft us

O' what sober folk ca' shame.